Source: http://sigic.nuk.uni-lj.si/?mod=search&action=avtor&id=848
Timestamp: 2019-11-12 16:10:34+00:00

Document:
Baza oseb Tomaž Lorenz
Oseba: Tomaž Lorenz
Letnica smrti: 2016
- profesor komorne igre na Akademiji za glasbo v Ljubljani
- vodja tečajev komornega muziciranja doma in v tujini
- ustanovni član Komornega orkestra solistov DSS
- član Tria Lorenz
- umetniški vodja Glasbenega julija na Obali
Violinist Tomaž Lorenz koncertira kot solist ali član različnih komornih skupin. Njegov repertoar je obsežen, posebno mesto v njem pa ima slovenska glasba, saj je krstno izvedel okrog 100 slovenskih solističnih in komornih del. Leta 2006 je bil izvoljen za rednega profesorja na ljubljanski Akademiji za glasbo.
Violinist Tomaž Lorenz je diplomiral (1966) in magistriral (1968) iz violinske in komorne igre na ljubljanski glasbeni akademiji (prof. Leon Pfeifer), kasneje pa se je izpopolnjeval v Rimu (G. Agosti), Sieni (S. Lorenzi), Trstu (R. Zannetovich in L. Lana) in Budimpešti (A. Gertler). Kot solist ali član različnih komornih skupin je gostoval v večini evropskih držav, v Severni, Srednji in Južni Ameriki, Aziji in Afriki. Njegov repertoar je precej obsežen, v njem pa ima posebno mesto slovenska ustvarjalnost. Tako je krstno izvedel okrog 100 slovenskih solističnih in komornih del. Obsežen je tudi njegov diskografski opus (več kot 30 zgoščenk, med njimi 11 samostojnih). Za svoje ustvarjalno delo je bil večkrat nagrajen. Dejaven je kot pedagog in kot redni profesor komorne igre predava na ljubljanski Akademiji za glasbo, doma in na tujem pa je vodil številne poletne tečaje, seminarje in mojstrske delavnice komornega muziciranja. Od leta 1996 je umetniški vodja Glasbenega julija na Obali, tabora za naše največje talente, in Tekmovanja V. Lovec – I. Šček za komorne skupine v Kopru. Je častni član Društva slovenskih skladateljev in Glasbene mladine ljubljanske.
- diploma in magisterij iz violine in komorne igre (prof. Leon Pfeifer), Akademija za glasbo v Ljubljani
- izpopolnjevanje v Rimu, Sieni, Trstu in Budimpešti
- nagrada Prešernovega sklada: kot članu Tria Lorenz za koncertne uspehe (1974); kot članu dua s pianistko Alenko Šček Lorenz za izvedbo cikla Antologija slovenske violinske glasbe (1990); kot članu Tria Lorenz za izvedbo Antologije slovenske glasbe za klavirski trio (1995)
- nagrada Društva slovenskih skladateljev (1975, 1982)
- Župančičeva nagrada (1986)
- Škerjančeva diploma: za izredne pedagoške uspehe (2000)
- Karol Pahor, Bojan Adamič, Pavel Šivic, Marjan Kozina (skladatelji), Zdenka Novak, Pavel Šivic (klavir), Tomaž Lorenz (violina), Stane Koritnik (bariton). Umetnost in revolucija. Ljubljana: Partizanska knjiga, 1973. LP.
- Trio Lorenz. Ljubljana: RTV Ljubljana, 1978. LP.
- Tomaž Lorenz (violina). Tomaž Lorenz. Ljubljana: Helidon, 1991. CD.
- Tomaž Lorenz (violina), Jerko Novak (kitara), Franc Žibert (harmonika). Ljubljana: ZKP RTV Slovenija, 1994. CD.
- Trio Lorenz. Štiri desetletja. Ljubljana: ZKP RTV Slovenija, 1998. CD.
- Matej Šarc (oboa), Jurij Jenko (klarinet), Tomaž Lorenz (violina), Svava Bernharđsóttir (viola), Zoran Marković (kontrabas). Prokofjev kvintet. Ljubljana: ZKP RTV Slovenija, 1999. CD.
- Simfonični orkester RTV Ljubljana, Stanislav Macura, Samo Hubad (dirigenta). Tomaž Lorenz – violina. Ljubljana: RTV Ljubljana. LP, zvočna kaseta.
- Tomaž Lorenz (violina), Alenka Šček Lorenz (klavir). Antologija slovenske violinske glasbe. Ljubljana: ZKP RTV Ljubljana. Zvočna kaseta.
- Festival komorne glasbe XX. stoletja Radenci 1963–1998: antologija (Franc Šturm: Sonata za solo violino; Paul Šifler: Triptih / Tomaž Lorenz, violina). Ljubljana: Glasbeni program Radia Slovenije, 2000. CD.
- Tomaž Lorenz (violina), Simfoniki RTV Slovenija, Samo Hubad (dirigent). Béla Bartók – Pavel Šivic – Sergej Prokofjev: koncerti. Ljubljana: ZKP RTV Slovenija, 2001. CD.
- Milan Potočnik (avtor). Solistična glasba (Nokturno za violino in klavir op. 13 / Tomaž Lorenz, violina, Alenka Šček Lorenz, klavir). Ljubljana: Društvo slovenskih skladateljev: Radio Slovenija, 2002. CD.
- Tomaž Lorenz (violina), Marijan Lipovšek (klavir). Brahms, Bartók, Copland, Lipovšek. Ljubljana: ZKP RTV Slovenija, 2005. CD.
- Tomaž Lorenz (violina), Alenka Šček Lorenz (klavir). Beethoven, Grieg, Kogoj, Škerjanc, Lebič. Ljubljana: ZKP RTV Slovenija, 2005. CD.
- Trio Lorenz. Trio Lorenz: 50 let. Ljubljana: ZKP RTV Slovenija, 2006. CD.
Omenjen v dogodkih: Tomaž Lorenz, Jerko Novak ter Alenka Šček Lorenz

References: ZKP 
 ZKP 
 ZKP 
 ZKP 
 ZKP 
 ZKP 
 ZKP 
 ZKP